Perun to je suowiański bōg grōma a tyž wojački. Jygo atrybutōma sōm dōmb, wōz a niykej muot. Podug mitu, we čas buřy Perun ciepie piorunami we žmija (smoka), kery zawar woda we skale. Kej žmij chrōni sie pode ludzkimi dōmōma, bywo, co Perun we nie trefi, a taki ôgiyń bōu śwynty a nie wolno bōuo go gasić. We niykerych mitach babōm Peruna je Perperuna. Perun wuado tyž puanetnikōma, sōm to ludzie kerych wćōngua do nieba danga a majōm ône wuadza nad chmurōma. Guōwnym ôstřodkym kultu Peruna bōu Kijōw a na Gōrnym Ślōnsku Lyndziny (Perunowo Gōrka). Symbole mocy Peruna to "střouki perunowe" (fulguryty) a belemnity. Suowianie předchřeścijańscy a terozki tyž rodzimowiercy nošōm je we kaptorgach. Bōu tyž ôbyčaj, coby po usuyšyniu piyršygo na pozimku grōma klupnōńć sie we gowa kamiyniem, co miouo ji dać twordość skouy. Hymny a rzykania do Peruna a inkszych słowiańskich bogōw